མེ་ཏོག་དང་འབྲས་བུས་བརྒྱན་པའི་ལྗོངས། ཞི་བ་ལ་དབེན་ཞིང་
ཉམས་དགའ་བའོ། །དེ་དག་སོ་སོར་མེད་ན་དབེན་ཞིང་ཉམས་དགའ་བར་ལས་བཞི་
བསྒྲུབ་པར་རུང་ངོ་། ། །སྔར་མན་ངག་གི་སྤྲོས་པ་ཆོད་པར་བྱས་པའི་གང་ཟག་
དེས། གནས་ཡིད་དུ་འོང་བར་འདུ་འཛིའི་སྤྲོས་པ་བཅད་ལ་བསྒྲུབ་པར་བྱའོ། །
གསུམ་པ་ཇི་ལྟར་བྱ་བའི་རིམ་པ་ལ་ལྔའི་དང་པོ། འཁོར་ལོ་ལ་ལྔ་ལས། བྲི་གཞི་
ནི། ཞི་བ་ལ་ཤོག་བུ། དབང་རྒྱས་ལ་གྲོ་ག །དྲག་པོ་ལ་དུར་ཁྲོད་ཀྱི་རས་སོ། །སྣག་
ཚ་ནི་ཞི་བ་ལ་དུང༌། རྒྱས་པ་ལ་གུར་རམ། དབང་ལ་གུར་རམ་དང་རྒྱ་སྐྱེགས་དང་
སིནྡྷུ་ར
་ར་བསྲེས་ལ། དྲག་པོ་ལ་དུག་ཁྲག་དང་། དུར་ཁྲོད་སོལ་བའོ། །དབྱིབས་ནི་
ཕྱི་རོལ་མུ་ཁྱུད་ལ། ཟླུམ་པོ་གསུམ་ནི་ཕྱིའི་དཀྱིལ་འཁོར་མཚོན་ནོ། །དབུས་སུ་ས་
མཚོན་པས་གྲུ་བཞི་བསྣོལ་མ། མེ་མཚོན་པས་གྲུ་བཞིའི་རྩེ་མོ་བརྒྱད་གྲུ་གསུམ། ཡང་
ན་དབུས་སུ་གྲུ་གསུམ་བསྣོལ་མས་རླུང་གི་ཟླ་གམ་ཤུགས་ཀྱིས་བསྟན་པའམ། གྲུ་
བཞི་འོག་མའི་ཕྱོགས་སོ། །གྲུ་གསུམ་གྱི་ལོགས་གསུམ་མོ། །དེ་ལྟར་འཁོར་ལོ་གཅིག་
ལའང་དེ་རྣམས་ཚང་བར་ཡོད་པ་ནི། ས་དང་ཆུ་དང་མེའི་དབྱེ་བའི་དབང་གིས་
སོ། །མཚན་མ་ནི་དབང་དང་རྒྱས་པ་ལ་ཟུར་བརྒྱད་ལ་རྡོ་རྗེ། ཞི་བ་ལ་དབུས་
དང་། ཕྱོགས་དང་མཚམས་རྣམས་སུ་བུམ་པ་བརྒྱད། དྲག་པོ་ལ་རྡོ་རྗེ་རྩེ་གསུམ་
གདེངས་པ་མན་ངག་གོ། ། དེ་ལྟར་ཕྱོགས་དང་མཚམས་རྣམས་སུ་ཟུར་གཏད་གྲུ་
བཞི་བསྣོལ་ནས་རྩེགས་པའོ། །ཟུར་བརྒྱད་ལ་རྡོ་རྗེས་མཚན་པའི་རའི་བར་དྲུག་ལ་
དང་པོའི་སྔགས་གསུམ་བྲི། གཉིས་སྟོང་པར་བཞག །ཕྱིའི་མུ་ཁྱུད་གསུམ་ལ་སྔགས་
རིང་གསུམ་དུ་བགོས་ལ་བྲི། ནང་མ་ལ་ཨཱ་ལི་ཀཱ་ལི་བྲི། སྔགས་ཐམས་ཅད་གཡོན་
བསྐོར་ལ། ང་ཉ་ན་མ་སྤངས་པ་བྲི། ལྟེ་བར་གཟུགས་ཀྱི་སྙིང་ཁར་ཎིའི་མཐའ་མར་
622

སློབ་དཔོན་རིན་ཆེན་རྡོ་རྗེའི་སྒྲུབ་ཐབས་གསལ་བར་བྱེད་པའི་འགྲེལ་པ་རིན་པོ་ཆེའི་མྱུ་གུ་རྗེ་ས་སྐྱ་པ་ཆེན་པོས་མཛད་པ། |
མིང་དང་པ་ཤྀཤཾ་ཀུ་རུ་ཧོཿ
ས་བསྐོར་འཁོར་ལོ་དེ་འདྲ་བ་གཉིས་བྲི་བ་ནི་རྩེགས་
པའོ། །རབ་གནས་ཀྱི་མཎྜལ་གྱི་སྒོ་དང་དབུས་སུ་ལྕགས་ཀྱུའོ། །སྔགས་ལ་རྩ་བའི་
སྔགས་དང་། ཤཾ་བུའི་སྔགས་གཉིས་ལས། རྩ་བའི་སྔགས་ནི་ཀ་ལི་སོ་གཉིས་
ཡིན། དེ་ནས་དྲངས་ནས་སྤེལ་ཏེ། ཀ་ཀཱ་དྷ་ཡ་ཀཱ་དྷ་ཡ་ལ་སོགས་པ་སྔགས་ཚན་
སོ་གཉིས་བཟླས་པའི་སྔགས་སུ་འགྱུར་རོ། །ཨ་ལི་དང་པོ་ཨ་ནས་དྲངས་པ་ནི། ཨ་
ཨ་མུ་ཀ་སྱ་ཏྲི་ཏེ་ཅེས་པ་ཡིན། ཨ་ནི་ཡི་གེའི་སྲོག་ཡིན་ལ། ཨ་མུ་ཀ་ནི་ཆེ་གེ་མོ་
སྟེ། བསྒྲུབ་བྱའི་སྲོག་མིང་ལ་གཞུག་པའི་དོན་ཡིན་པས། དེ་དོར་ལ་འདིར་མིང་
གཞུག །ཤམ་བུ་ནི་ཤནྟིཾ་ལ་སོགས་པའོ། །ༀ་ཤནྟིཾ་ཀ་རི་ནི་བྷྱོཿ། ལ་སོགས་པ་གསུམ་
ནི་དང་པོའི་སྔགས་གསུམ་ཞེས་བྱ་སྟེ། ཤནྟིཾ་ནི་སྐུའི་སྙིང་པོའོ། །ཀུ་སུ་མ་ནི་གསུང་
གི་བཛྲ་ཀུ་པ་ཐུགས་ཀྱི་ཡིན་པས་སྔགས་ཀྱི་མགོ་དྲངས་བར་བྱའོ། །དེ་ནས་གྲོ་གེ་མ་
ཀྲི་ཏེའི་རྗེས་ལ། སརྦ་ཤ་ཏྲཾ་ནཾ་ནི་དགྲ་བགེགས་ཐམས་ཅད་ཅེས་པ་ཡིན་པས། མིང་
གི་གནས་དེར་མིང་བཅུག་ལ། ཀ་ཀཱ་དྷ་ཡ་དང་སྦྲེལ་ལོ། །འདི་ལྟར་མིང་གི་གནས་
དེ་དག་ཏུ་མིང་བསྒྱུར་བ་དང་བསྒྲུབ་བྱ་གཞན་ལ་བྱེད་ན་སྔར་གྱི་མིང་བསྒྲུབ་བྱ་ཕྱི་
མའི་མིང་དུ་བསྒྱུར། དང་པོའི་སྔགས་ཀྱི་ཤནྟིཾ་ཡང༌། དབང་ལ་ཝ་ཧཱུཾ། རྒྱས་པ་ལ་
པུཎྚི། དྲག་པོ་ལ་མཱ་ར་ཡ་ཞེས་བསྒྱུར་བ་ནི་བསྒྱུར་བའོ། །ཡང་ང་ཉ་གཉིས་བྲི་བ་
དང་བཟླས་པ་ན་གཉིས་ཀ་ལ་ཐམས་ཅད་དུ་འབྱིན། དྲག་པོ་ལ་ནཱ་ཤ་ཡ། ཤནྟིཾ་
པུཎྚི། དབང་ལ་ཤནྟིཾ། པུཎྚི་མཱ་ར་ཡ་དང་། བྷ་ཏ་མཱ་ར་ནན་རྣམས་འབྱིན། ཞི་
བ་ལ་ཤནྟིཾ་མིན་པ་རྣམས་འབྱིན། རྒྱས་པ་ལ་པུྚི་མིན་པ་འབྱིན་པ་ནི་གདོན་
པའོ། །གལ་ཏེ་དེ་དག་མ་སྟོན་ན་ལས་དག་གི་འབྲས་བུ་གཞན་དུ་འགྱུར་རོ། །ཡང་
དབང་ལ། ནཱ་ཤ་ཡ། དྲག་པོ་ལ་མཱ་ར་ཡ། ཞི་བ་ལ་ཤནྟིཾ། རྒྱས་པ་ལ་པུཥྚི། ལས་
བཞིའི་སོ་སོའི་ཤམ་བུ་དང༌། མིང་གི་གནས་སུ་བསྒྲུབ་བྱའི་མིང་བཅུག་པ་ནི་གཞུག་
-623

ས་སྐྱ་བཀའ་འབུམ། ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བདུན་པ།
པའོ། །དེ་དག་མ་བཅུག་ན་མདའ་མདེའུ་མེད་པ་མུན་ཁུང་དུ་འཕེན་པ་དང་འདྲ་
བས་འབྲས་བུ་མི་འབྱུང་བའམ། བུལ་བར་འགྱུར་བས། དེ་དག་གཞུག་པ་ནི་ཤིན་
ཏུ་གཅེས་པའོ། །གཉིས་པ་ནི། ཇི་ལྟར་བསྒྲུབ་པའི་ཚུལ་ལ་དྲུག་ལས། དང་པོ་
བསྙེན་པ་ལ། སྤྱིའི་བསྙེན་པ་ཡི་དམ་གང་ཡིན་གྱི་བསྙེན་པ་སོང་བའོ། །ཉེ་བའི་
བསྙེན་པ་ནི་མཎྜལ་དང་མཐུན་པར། འཁོར་ལོའི་རབ་གནས་སྐུ་གསུང་ཐུགས་ཀྱི་
བྱིན་རླབས་མན་ངག་བཞིན་བྱས་ལ། ཞི་བ་ལ་སྣོད་དཀར་པོ། རྒྱས་པ་ལ་སེར་
པོ། དབང་ལ་དམར་པོ། དྲག་པོ་ལ་ནག་པོའི་ནང་དུ་མདུན་དུ་བཞག་ནས། དབང་
དྲག་གཉིས་ལ་བསྒྲུབ་བྱའི་གཟུགས་མིང་རབ་གནས་དང་། བསྙེན་པ་གཉིས་ཀ་ལ་
མིང་མི་བྲི་ཞིང་། ཞི་རྒྱས་གཉིས་ལ་དང་པོ་ཉིད་ནས་བྲིའོ། །དེ་ནས་རང་ཡི་དམ་
དུ་བསྒོམས་ནས་རབ་གནས་ཀྱི་དམིགས་པ་ཡང་ཡང་གསལ་བཏབ་ཅིང་། སྔགས་
ཐམས་ཅད་གྲིལ་བ་ཐུན་བཞིར་བཟླས་ཤིང་ཡི་དམ་དང༌། ཆོས་སྐྱོང་དང་། འདོད་
རྒྱལ་དང་། མཁའ་འགྲོ་མ་སྤྱིའི་གཏོར་མ་རྣམས་དབུལ་ཞིང་། ལས་དང་མཐུན་
པའི་གསོལ་བ་གདབ། དེ་ལྟར་ཞག་བདུན་ནམ། བཅུ་བཞིའམ་ཉེར་གཅིག་
གམ། ཟླ་བ་གཅིག་ཏུ་བསྙེན་པ་བྱའོ། །བསྒྲུབ་པ་ནི། ཞི་བ་ལ་མཎྜལ་ཟླུམ་པོ་དཀར་
པོའི་སྟེང་དུ་སྣོད་དཀར་པོར་འཁོར་ལོ་བཞག་ལ་མིང་ལ་བསྒྲུབ་བྱ་དགུག་ཅིང་ཐུན་
བཞིར་སྔགས་མིང་སྤེལ་བའི་ཤམ་བུ་དང་བཅས་པ་བཟླས་ཤིང༌། འཁོར་ལོའི་སྔགས་
ལ་འོད་ཟེར་ཆུ་རྒྱུན་ལྟ་བུ་བྱུང་སྟེ། བསྒྲུབ་བྱའི་ནད་གདོན་ལ་སོགས་པ་མི་མཐུན་
པ་རྣམས་ཞི་བར་བསལ་ཞིང་བསྒྲུབ་པར་བྱའོ། །རྒྱས་པ་ལ་མཎྜལ་སེར་པོར་འཁོར་
ལོ་བཞག་ནས། འདོད་རྒྱལ་ལྕགས་ཀྱུ་དང་ཞགས་པ་ཐོགས་པ་སྤྲོས་ལ། འཇིག་རྟེན་
གྱི་ཁམས་ཀྱི་ཟས་ནོར་དང་བཅུད་ཐམས་ཅད་བསྡུས་ཏེ། རང་གི་གནས་དེ་ནོར་གྱིས་
གང་བར་བསམ། དབང་ལ་རང་གི་སྙིང་ཁ་ནས་འདོད་རྒྱལ་སྤྲོས་ཏེ། གཟུགས་དང་
-624-

སློབ་དཔོན་རིན་ཆེན་རྡོ་རྗེའི་སྒྲུབ་ཐབས་གསལ་བར་བྱེད་པའི་འགྲེལ་པ་རིན་པོ་ཆེའི་མྱུ་གུ་རྗེ་ས་སྐྱ་པ་ཆེན་པོས་མཛད་པ།
ལིང་ཁ་ལ་བསྒྲུབ་བྱ་དེ་ཡང་ཡང་དགུག་གཞུག་བྱ་ཞིང༌། མཎྜལ་དམར་པོ་དང་སྣོད་
མང་པོར་འཁོར་ལོ་བཞག་ཅིང་། ཐུན་བཞིར་མིང་ལ་དགུག་གཞུག་བྱ་ཞིང་། མིང་
སྤེལ་དང་བཅས་པའི་སྔགས་བཟླས་ཤིང་བསྒྲུབ་བོ། །དྲག་པོ་ལ་མཎྜལ་ནག་པོ་གྲུ་
གསུམ་དུ་འཁོར་ལོ་བཞག་ལ། འཁོར་ལོ་ལ་འདོད་རྒྱལ་གྱི་བསྒྲུབ་བྱ་བསྟིམ་
སྟེ། འཁོར་ལོ་གཉིས་རྩེགས་འཁོར་བའི་བར་དུ་བསྒྲུབ་བྱ་ཉལ་ཉལ་བཅད་པར་བསམ་
པ་དང༌། ཤ་ཁྲག་མཁའ་འགྲོའི་ཚོགས་ཀྱིས་ཟོས་པ་དང༌། འཐུངས་པར་བསམ་ལ་
སྔགས་བཟླས་སོ། །དེ་ལྟར་ཟླ་བ་གཅིག་བྱའོ། །འདི་ནི་ཤིན་ཏུ་གཉན་པས་གཏོར་
མ་མ་ཆག་པ་དང་། མཚམས་ཤིན་ཏུ་དམ་པ་དང༌། གསང་བ་གལ་ཆེའོ། །དེ་ནས་
འཁོར་ལོ་བརྒྱད་ལྟབ་ལ་སོགས་པར་བཏབ། ཞི་བ་ལ་དཀར་པོ། རྒྱས་པ་ལ་སེར་
པོ། དབང་ལ་དམར་པོ། དྲག་པོ་ལ་ནག་པོས་གྲིལ། དྲག་པོ་མིན་པ་ཀུན་ལ། བུ་
མོ་གཞོན་ནུ་མས་སྐལ་བའི་སྐུད་པ་ལས་དང་མཐུན་པའི་ཁ་དོག་ཅན་གྱིས་ཞི་བ་ལ་
པདྨ་རིས། དབང་ལ་ཟླ་གམ། རྒྱས་པ་ལ་གྲུ་བཞི། དྲག་པོ་ལ་གྲུ་གསུམ་དུ་དཀྲིས་
ཏེ། ཞི་རྒྱས་ཀྱི་ལས་དང་མཐུན་པའི་གའུ་སོ་སོའི་ནང་དུ་རྫས་ཀྱིས་བཀང་བའི་ནང་
དུ། སྟེང་འོག་མ་ནོར་བར་བཅུག་ནས། ལས་དང་མཐུན་པའི་ཁ་དོག་ཅན་གྱི་ཁུག་
མར་བཅུག་ནས་མིས་མ་མཐོང་བར་དབེན་པར་སྦའོ། །ལས་སྦྱོར་ནི། དབང་ལ་
ནང་རེ་བཞིན་དུ་བྱ་ཁྭ་ཏའི་སྐད་མི་གྲག་པའི་དུས་སུ་ལངས་ལ། ཕོ་ལ་འཁོར་ལོ་དེ་
རང་གི་རྐང་པ་གཡས་པའི་མཐེ་བོང་། མོ་ལ་གཡོན་པའི་མཐེ་བོང་གིས་མནན་
ལ། སྔར་གྱི་དམིགས་པ་དང་སྔགས་ཉེར་གཅིག་བཟླས། དེ་བཞིན་དུ་ཞི་བ་ལ་སོགས་
པ་ལས་གསུམ་པོ་ལ། སོ་སོའི་དུས་སུ་སོ་སོའི་དམིགས་པ་བྱ་ཞིང་། གའུ་མཐེ་བོས་
མནན་ཅིང་སྔགས་ཉི་ཤུ་རྩ་རེ་བཟླས་སོ། །ཁྱད་པར་དུ་ཞི་བ་ལ་སྔགས་བཟླས་པའི་
བུམ་པའི་ཆུས་བཀྲུ་བ་དང༌། རྒྱས་པ་ལ་མཆོད་གཏོར་དང་། སྦྱིན་གཏོང་ལ་སོགས་
-625-

ས་སྐྱ་བཀའ་འབུམ། ༼ཇ༽ ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བདུན་པ།
པ་དང་། དྲག་པོ་ལ་སྔགས་བཟླས་པའི་ཐུན་རྫས་ཀྱིས་ལིང་ག་ལ་དྲག་ཏུ་བྲབས་པ་
དང་འབྲེལ་བར་བྱའོ། །ལས་ཀྱི་མཐའ་ཞི་བ་ལ་ཁྲུས་ཀྱིས་བསྡུ། རྒྱས་པ་ལ་བཀྲ་ཤིས་
རྒྱ་ཆེན་པོ་བརྗོད་ཅིང༌། འཁོར་ལོ་སྦས་ལ་མཆོད་པས་བསྡུ། དབང་ལ་གསང་སྟེ་
སྦ་བས་བསྡུ། དྲག་པོ་ལ་ཀླུ་གནས་པའི་སར་ལིང་ག་མནན་པས། བསྡུ་བའི་ལས་
སྦྱོར་རོ། །དེ་ལྟར་བྱས་ཀྱང་མ་གྲུབ་ན། འཁོར་ལོ་དང་ཏིང་ངེ་འཛིན་དང་སྔགས་
ཀྱི་གནད་ལ་དབབ་པ་ཞག་བདུན་བྱ། དེས་ཀྱང་མ་གྲུབ་ན་སྒྲུབ་པ་བསྐྱར་ཏེ་རྗེས་
སྤོགས་པའི་ཆོ་ག་མན་ངག་བཞིན་བྱ། དེས་ཀྱང་མ་གྲུབ་ན་དམ་ཚིག་གི་རྫས་ལ་
བཟླས་པ་བྱས་པའི་རིལ་བུ་གཏང་ན་འགྲུབ་པར་འགྱུར་བ་ནི་མཁའ་འགྲོ་མའི་རྫས་
བསྒྲུབ་སྟེ་དམ་པའོ། །དེ་ལྟར་སྤོགས་ཆོག་མི་དགོས་པ་དེ་ཉིད་དོ། །ལྔ་པ་ཇི་ལྟར་
བསྒྲུབ་པའི་ཚུལ་རྒྱས་པར་བཤད་པ་ལ་བཅུ་གསུམ་ལས། འཁོར་ལོའི་སྣོད་ཀྱི་དབྱེ་
བ་ནི། ཞི་བ་ལ་དུང་། རྒྱས་པ་ལ་གསེར་རམ་ར་གན། དབང་ལ་ཟངས། དྲག་
པོ་ལ་ལྕགས་སོ། །ཁ་དོག་ནི་དེ་ཉིད་ཀྱིས་ཤེས་ལ། དབྱིབས་ནི་འཁོར་ལོའི་དབྱིབས་
བཞིན་ཞི་བ་ལ་ཟླུམ་པོ། རྒྱས་པ་ལ་གྲུ་བཞི། དབང་ལ་ཟླ་གམ། དྲག་པོ་གྲུ་གསུམ་
མོ། །འཁོར་ལོའི་སྣོད་དང་ལས་སོ་སོའི་བྱེ་བྲག་གོ། །དེ་ནས་གཞན་སྤྲོས་ཏེ་བསྟན་
པའི་བསྒོམ་པ་ལྷའི་ཁ་དོག་དང་སྔགས་ཀྱི་འོད་ཟེར་དང་། འཁོར་ལོ་རྣམས་ཀྱི་
དམིགས་ ་པ་བསྒོམ་པའི་ཚེ། ཁ་དོག་དང་དབྱིབས་ལ་སོགས་པ་ལས་དང་མཐུན་པར་
དེས་ཤེས་པར་བྱའོ། །ཞེས་པའོ། །བསྒོམ་པའི་ལྷ་བསྟན་པ་དངོས་ནི། རང་གི་ལྷག་
པའི་ལྷ་ནི་གང་ཟག་ཀུན་གྱི་ཐུན་མོང་དུ་བསྒོམ་བྱ་ཡིན་པས་ཐུན་མོང་གི་ལྷའོ། །ཕྲིན་
ལས་བསྒྲུབ་པའི་ལྷ་ནི་འདོད་རྒྱལ་ཏེ། ཁྱད་པར་གྱི་ལྷའོ། །མཁའ་འགྲོ་མ་སུམ་ཅུ་
རྩ་གཉིས་ནི་ལས་འདི་ལ་མཆོག་ཏུ་ཤིས་པའི་ལྷའོ། །དེའི་ཁ་དོག་ནི་གོང་དུ་
བསྟན། དུས་ནི་རྗེས་གནང་ཞུ་བའི་དུས་ཚེས་བརྒྱད། བསྙེན་བསྒྲུབ་ཀྱི་འཁོར་ལོ་
626

སློབ་དཔོན་རིན་ཆེན་རྡོ་རྗེའི་སྒྲུབ་ཐབས་གསལ་བར་བྱེད་པའི་འགྲེལ་པ་རིན་པོ་ཆེའི་མྱུ་གུ་རྗེ་ས་སྐྱ་པ་ཆེན་པོས་མཛད་པ།
བྲི་བ་དང་། རབ་གནས་དང་སྤོགས་ཆོག་རྣམས་ཀྱི་དུས་ཀྱི་ཁྱད་པར་ཉི་ཤུ་
ལྔའོ། །ཡང་ཞི་བ་ལ་ཚེས་གཅིག །རྒྱས་པ་ལ་བཅོ་ལྔ། དབང་ལ་ཉེར་ལྔ། དྲག་
པོ་ལ་ཉི་ཤུ་དགུ་ནི་མན་ངག་གོ།། །ལས་སྦྱོར་གྱི་རྒྱུན་གྱི་དུས་ནི། རྒྱས་པ་ལ་སྔ་
དྲག་པོ་ལ་ཉིན་དགུང་མཚན་དགུང་གི། ཞི་བ་ལ་དགོང་མོའི་ཉི་ཟེར་རམ་སྲོད་
དོ། །དབང་ནི་བྱ་ཁྭ་ཏ་ཐོ་རངས་སྐད་མི་གྲག་པའི་དུས་ཏེ་མན་ངག་གོ། །ཕྲེང་བ་
དང་རྒྱན་གོས་ལ་སོགས་པའི་མདོག་ནི། ཞི་བ་ལ་དཀར་པོ། རྒྱས་པ་ལ་སེར་
པོ། དབང་ལ་དམར་པོ་སྟེ། ཆུ་ས་མེའི་དབྱེ་བས་ཁ་དོག་གསུམ་པོ་སོ་སོའོ། །དྲག་
པོ་ལ་ནག་པོ་སྟེ། གོང་མ་རྣམས་ཀྱིས་ཤུགས་ལ་བསྟན་ཏོ། །གའུའི་ནང་ན་རྫས་
ནི། དབང་ལ་ཞུན་མར་དང་སྦྲང་རྩི། གུར་རམ། ཞི་བ་ལ་ཞོ། རྒྱས་པ་ལ་འབྲུ་
སྣ་དང་རིན་པོ་ཆེ་སྣ་ཚོགས། དྲག་པོ་ལ་དུག །ཡུངས་ཀར་ནག །ཁྲག་
སྣའོ། །སོགས་ཀྱིས་ནི་ལྕགས་ཕྱེ། རྡོ་ཕྱེ། སྐེ་ཚེ། ལན་ཚྭ། གྲི་ཁྲག །ནད་ཁྲག་
ལ་སོགས་པ། ཐུན་རྫས་ཀྱི་བྱེ་བྲག་རྣམས་བསྟན། བསམ་པའི་སྒོ་ནས་ལས་ཀྱི་དབྱེ་
བ་ནི་ཞི་བ་ལ་མ་རུངས་པ་དང་། ནད་གདོན་ལ་སོགས་པ་ཞི་བར་འདོད་པའི་བསམ་
པས། དབང་ལ་བསྒྲུབ་བྱ་དབང་དུ་བྱ་བའི་བསམ་པ། རྒྱས་པ་ལ་ཚེ་དང་བསོད་
ནམས་ལོངས་སྤྱོད་རྒྱས་པར་བྱ་བའི་བསམ་པ། དྲག་པོ་ལ་གདུག་པ་ཅན་ཚར་བཅད་
པའི་བསམ་པ་ཅེས་པའོ། །བསྒྲུབ་པའི་དུས་ནི་ཞི་བ་ལ་ཟླ་བ་གཅིག །རྒྱས་པ་ལ་
གཉིས། དབང་ལ་གསུམ། དྲག་པོ་ལ་བཞིའོ། །སྤོགས་པ་ཟླ་གཅིག་ཤུགས་ལ་བསྟན་
ཏོ། །དེའི་ཁྱད་པར་ནི་གྲུབ་དཀའ་སླའི་དབང་དུ་བྱས་ནས་གསུངས། ཡང་ན་བསྙེན་
པ་ཟླ་གཅིག །བསྒྲུབ་པ་ཟླ་གཅིག །ལས་སྦྱོར་ཟླ་གཅིག །སྤོགས་པ་ཟླ་བ་སྟེ་
བཞིའོ། །ཡང་བསྒྲུབ་བྱ་བསོད་ནམས་ཆེ་ཆུང་དང༌། སྡེ་མང་ཉུང་ལ་སོགས་པའི་
དབང་གིས། སྡེ་དང་བསོད་ནམས་ཆེ་ན་བསྙེན་པ་ཟླ་གཅིག །བསྒྲུབ་པ་ཟླ་བ་གཉིས་
627

ས་སྐྱ་བཀའ་འབུམ། ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བདུན་པ།
གཉིས། ལས་སྦྱོར་གསུམ་གསུམ། གནད་ལ་དབབ་པ་དང་། ནང་བསྒྲུབ་གསང་
བསྒྲུབ་རྣམས་ཟླ་བ་གཅིག་སྟེ་བཞིའོ། །དེ་རྣམས་ཀྱི་རྒྱུ་མཚན་འོག་ནས་སྟོན། མཉེས་
བྱེད་མཆོད་པའི་བྱེ་བྲག་ནི་ལས་དང་མཐུན་པའི་སྣོད་དུ། སོ་སོའི་ཁ་དོག་དང་མཐུན་